L 28/14 Jurnalul Oficial al Uniunii Europene 2.2.2011 REGULAMENTUL DE PUNERE ÎN APLICARE (UE) NR. 83/2011 AL CONSILIULUI din 31 ianuarie 2011 de punere în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) nr. 610/2010 CONSILIUL UNIUNII EUROPENE, având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (!), în special articolul 2 alineatul (3), întrucât: (1) La 12 iulie 2010, Consiliul a adoptat Regulamentul de punere în aplicare (UE) nr. 610/2010 al Consiliului de punere în aplicare a articolului 2 alineatul (3) din Regu- lamentul (CE) nr. 2580/2001 (), care stabileşte o listă actualizată a persoanelor, grupurilor şi entităților cărora li se aplică Regulamentul (CE) nr. 2580/2001. (2) Consiliul a comunicat tuturor persoanelor, grupurilor şi entităților pentru care acest lucru a fost posibil din punct de vedere practic o expunere de motive prin care se explică de ce au fost incluse pe lista care figurează în Regulamentul de punere în aplicare (UE) nr. 610/2010. În cazul unui grup, în noiembrie 2010 a fost comunicată o expunere de motive revizuită. (3) Prin intermediul unui aviz publicat în Jurnalul Oficial al Uniunii Europene (*), Consiliul a informat persoanele, grupurile și entitățile incluse pe lista care figurează în Regulamentul de punere în aplicare (UE) nr. 610/2010 asupra faptului că a decis menținerea lor pe lista respectivă. De asemenea, Consiliul a informat persoanele, grupurile și entitățile în cauză cu privire la posibilitatea de a solicita o expunere a motivelor Consiliului care au determinat includerea lor pe listă, în cazul în care nu le fusese deja comunicată o astfel de expunere de motive. În cazul a cinci grupuri, în noiembrie 2010 (*) a fost prezentată o expunere de motive revizuită. (4)  Consiliul a efectuat o reexaminare integrală a listei persoanelor, grupurilor şi entităților cărora li se aplică Regulamentul (CE) nr. 2580/2001, în conformitate cu articolul 2 alineatul (3) din regulamentul respectiv. În cadrul acestei reexaminări, Consiliul a luat în considerare observațiile transmise de către persoanele, grupurile și entitățile în cauză. (5) Sub rezerva apelului pe rol în cauza T-348/07, Consiliul a ajuns la concluzia că persoanele, grupurile şi entitățile enumerate în anexa la prezentul regulament au fost implicate în acte de terorism în sensul articolului 1 alineatele (2) și (3) din Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (*), că a fost adoptată o decizie cu privire la acestea de către o autoritate competentă în sensul articolului 1 alineatul (4) din respectiva poziție comună și că respectivele persoane, grupuri şi entităţi ar trebui să facă în continuare obiectul măsurilor restrictive specifice prevăzute în Regulamentul (CE) nr. 2580/2001. (6)  Deoarece apelul în cauza T-348/07 este încă pe rol, Consiliul a hotărât că Decizia 2001/386/PESC a Consi- liului () nu ar trebui abrogată cu privire la un grup. Reexaminarea cu privire la respectivul grup este în curs de desfășurare. (7) Lista persoanelor, grupurilor și entităților cărora li se aplică Regulamentul (CE) nr. 2580/2001 ar trebui actua- lizată în consecință, ADOPTĂ PREZENTUL REGULAMENT: Articolul 1 Lista prevăzută la articolul 2 alineatul (3) din Regulamentul (CE) nr. 2580/2001 se înlocuieşte cu lista prevăzută în anexa la prezentul regulament. Articolul 2 Regulamentul de punere în aplicare (UE) nr. 610/2010 se abrogă, exceptând în ceea ce priveşte grupul menționat la punctul 25 din partea 2 a anexei la acesta. Articolul 3 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 31 ianuarie 2011. () JO L 344, 28.12.2001, p. 70. () JO L 178, 13.7.2010, p. 1. () JO C 188, 13.7.2010, p. 13. ( JO C 316, 20.11.2010, p. 11. Pentru Consiliu Președintele C. ASHTON () JO L 344, 28.12.2001, p. 93. () JO L 178, 13.7.2010, p. 28.